Once Adventist – Pastor Steve Durkac
Clean and Unclean Food https://www.stevedurkac.org/clean-and-unclean-food/ SA Express mag weer vlieg | Netwerk24
SA Express mag weer vlieg
Deur Francois Williams 26 Julie 2018 17:25
’n SA Express Q400. Foto: Argief
Die staat se streeklugdiens SA Express mag weer vlieg, maar met net twee vliegtuie.
Die Burgerlugvaartowerheid het Donderdagmiddag aangekondig hy het SA Express se lugdiensoperateursertifikaat heringestel, wat die lugdiens die reg gee om vlugte te hervat.
Dit kom nadat SA Express, wat net soos die SAL in geldelike moeilikheid is, in Mei gestrand gelaat is nadat die Burgerlugvaartowerheid probleme opgetel het met die lugdiens se vliegtuiginstandhouding asook die lugvaardigheid van 9 van sy 21 vliegtuie.
Dit het omvangryke ontwrigting veroorsaak vir duisende passasiers wat na en van kleiner stede en dorpe in Suider-Afrika wou vlieg waar SA Express roetes aanbied, soos Nelspruit, Richardsbaai, Windhoek, Gaborone, Kimberley, Oos-Londen of Bloemfontein.
Die Suid-Afrikaanse Lugdiens, Mango en Airlink het vinnig probeer uithelp en ekstra vlugte op van die roetes aangebied om die gaping te help vul.
Die Burgerlugvaartowerheid het reeds in Junie SA Express se vliegtuiginstandhoudingsertifikaat heringestel. Hy het Donderdag aangekondig hy het die lugvaardigheidsertifikate vir twee van SA Express se vliegtuie heringestel. Die lugdiens kan dus in teorie weer met sy vlugte begin, maar hy het net twee vliegtuie tot sy beskikking.
Die terugtrek van die nodige sertifikate was nadat die Burgerlugvaartowerheid ‘’n oudit van SA Express se vliegtuie en instandhoudingswerk gedoen het, waar ernstige gevalle van nie-voldoening gevind is wat ernstige veiligheidsrisiko’s ingehou het.
Poppy Khoza, direkteur van Burgerlugvaart, het gewaarsku lugdienste moet besef finansiële volhoubaarheid moet altyd versigtig gebalanseer word met die noodsaak om te alle tye aanvaarbare vlakke van lugvaartveiligheid en -sekuriteit te handhaaf.
Meer oor: Sa Express | Maatskappye | Lugdiens | Lugvaart | Staatsinstellings
SA Express sê hy kan binnekort weer vlieg
SAL sal nóg skuld moet maak om deure oop te hou
Airlink help om SA Express se gaping te vul
Solidariteit kla oor nuwe Denel-hoë